ꦠ꧀ꦭꦒꦱꦫꦁꦔꦤ꧀

ꦠ꧀ꦭꦒꦱꦫꦁꦔꦤ꧀ (ꦭꦠꦶꦤ꧀: Tlaga Sarangan) ꦲꦶꦁꦒꦶꦃ ꦥꦸꦤꦶꦏ ꦱꦭꦃ ꦱꦠꦸꦁꦒꦭ꧀ꦭꦶꦁ ꦥꦥꦤ꧀ ꦮꦶꦱꦠ ꦮꦸꦗꦸꦢ꧀ ꦠ꧀ꦭꦒ ꦠꦺꦴꦪ ꦲꦶꦁꦏꦁ ꦢꦸꦩꦸꦤꦸꦁ ꦮꦺꦴꦤ꧀ꦠꦼꦤ꧀ ꦲꦶꦁ ꦱꦔꦤ꧀ꦝꦥ꧀ꦥꦶꦁ ꦒꦸꦤꦸꦁ ꦭꦮꦸ, ꦲꦸꦒꦶ ꦲꦱꦿꦶꦁ ꦱꦶꦤꦼꦧꦸꦠ꧀ ꦠ꧀ꦭꦒ ꦥꦱꦶꦂ. ꦠ꧀ꦭꦒꦱꦫꦁꦔꦤ꧀ ꦥꦸꦤꦶꦏ ꦏꦊꦧꦼꦠ꧀ ꦮꦺꦴꦤ꧀ꦠꦼꦤ꧀ ꦲꦶꦁ ꦮꦼꦮꦼꦁꦏꦺꦴꦤ꧀ ꦏꦕꦩꦠ꧀ꦠꦤ꧀ ꦥ꧀ꦭꦲꦺꦴꦱ꧀ꦱꦤ꧀, ꦏꦧꦸꦥꦠꦺꦤ꧀ ꦩꦒꦼꦠꦤ꧀, ꦗꦮ ꦮꦺꦠꦤ꧀. ꦊꦉꦱ꧀ꦱꦶꦥꦸꦤ꧀ ꦲꦶꦁꦒꦶꦃ ꦮꦺꦴꦤ꧀ꦠꦼꦤ꧀ ꦲꦶꦁ ꦱꦸꦏꦸꦤꦶꦥꦸꦤ꧀ ꦒꦸꦤꦸꦁ ꦭꦮꦸ. ꦱꦏꦶꦁ ꦩꦒꦼꦠꦤ꧀ ꦩꦶꦁꦒꦃ ꦤ꧀ꦢꦼꦢꦼꦂ ꦏꦶꦫꦁ ꦭꦁꦏꦸꦁ 17 km. ꦩꦤꦮꦶ ꦱꦏꦶꦁ ꦠꦮꦁ ꦩꦔꦸ ꦏꦶꦫꦁ ꦭꦁꦏꦸꦁ 15 km. ꦉꦢꦶꦤꦶꦥꦸꦤ꧀ ꦲꦭꦸꦱ꧀, ꦩꦺꦁꦒꦏ꧀-ꦩꦺꦁꦒꦺꦴꦏ꧀, ꦱꦼꦱꦮꦁꦔꦤ꧀ꦤꦶꦥꦸꦤ꧀ ꦤꦼꦁꦱꦼꦩ꧀ꦩꦏꦼꦤ꧀. ꦢꦺꦤꦺ ꦔꦶꦁꦒꦶꦭ꧀ꦭꦶꦥꦸꦤ꧀ ꦥꦥꦤ꧀ ꦲꦺꦤ꧀ꦢꦃ ꦥꦸꦤꦶꦏ ꦏꦶꦫꦁ ꦭꦁꦏꦸꦁ 12.287 m ꦱꦏꦶꦁ ꦭꦸꦩꦿꦃꦲꦺ ꦱꦼꦒꦫ.

ꦏꦮꦺꦴꦤ꧀ꦠꦼꦤ꧀ꦤꦤ꧀
ꦠ꧀ꦭꦒ ꦥꦸꦤꦶꦏ ꦮꦶꦪꦂꦫꦶꦥꦸꦤ꧀ ꦏꦶꦫꦁ ꦭꦁꦏꦸꦁ 30 ꦲꦺꦏ꧀ꦠꦂ ꦭꦤ꧀ ꦗꦼꦫꦺꦴꦤꦶꦥꦸꦤ꧀ 28 ꦩꦺꦠꦼꦂ. “ꦱꦸꦲꦸ ꦲꦸꦣꦫ” ꦲꦤ꧀ꦠꦮꦶꦱ꧀ꦱꦶꦥꦸꦤ꧀ 180 C-250 C. ꦠ꧀ꦭꦒꦱꦫꦁꦔꦤ꧀ ꦱꦒꦼꦢ꧀ ꦤꦫꦶꦏ꧀ ꦏꦮꦶꦒꦠꦺꦤ꧀ꦤꦤ꧀ꦤꦶꦥꦸꦤ꧀ ꦥꦫ ꦮꦶꦱꦠꦮꦤ꧀ ꦔꦤ꧀ꦠꦺꦴꦱ꧀ ꦲꦠꦸꦱ꧀ꦱꦤ꧀ ꦲꦺꦮꦸ ꦱꦧꦼꦤ꧀ ꦠꦲꦸꦤ꧀ꦤꦶꦥꦸꦤ꧀. ꦥꦿꦩꦶꦭ ꦥꦶꦲꦏ꧀ ꦣꦶꦤꦱ꧀ ꦥꦫꦶꦮꦶꦱꦠ ꦱꦗꦏ꧀ꦏꦶꦥꦸꦤ꧀ ꦱꦼꦁꦏꦸꦠ꧀ ꦩ꧀ꦧꦸꦢꦶꦢꦪ ꦲꦩꦿꦶꦃ ꦠ꧀ꦭꦒꦱꦫꦁꦔꦤ꧀ ꦱꦒꦼꦢ꧀ ꦏꦠꦶꦔꦭ꧀ ꦱꦪ ꦤꦼꦁꦱꦼꦩ꧀ꦩꦏꦼꦤ꧀ ꦭꦤ꧀ ꦤꦫꦶꦏ꧀ ꦏꦮꦶꦒꦠꦺꦤ꧀. ꦠ꧀ꦭꦒꦱꦫꦁꦔꦤ꧀ ꦲꦸꦒꦶ ꦒꦣꦃ ꦲꦕꦫ ꦱꦧꦼꦤ꧀ ꦠꦲꦸꦤ꧀, ꦏꦢꦺꦴꦱ꧀ ꦠ ꦭꦧꦸꦃ ꦱꦼꦱꦗꦶ ꦱꦧꦼꦤ꧀ ꦗꦼꦩꦸꦮꦃ ꦥꦺꦴꦤ꧀ ꦮꦸꦭꦤ꧀ ꦫꦸꦮꦃ, ꦥꦿꦺꦲꦶꦤꦤ꧀ ꦱꦼꦏꦺꦴꦭꦃ ꦲꦶꦁ ꦠꦼꦔꦃ ꦠꦲꦸꦤ꧀, ꦊꦢꦸꦒ꧀ ꦱꦸꦫ 1 ꦩꦸꦲꦂꦫꦩ꧀, ꦭꦤ꧀ ꦥꦶꦱ꧀ꦠ ꦏꦼꦩ꧀ꦧꦁ ꦲꦥꦶ ꦲꦶꦁ ꦩꦊꦩ꧀ ꦮꦂꦱ ꦲꦺꦁꦒꦭ꧀.

ꦱꦏꦸꦥꦼꦁꦔꦶꦤ꧀ ꦠ꧀ꦭꦒ
ꦮꦺꦴꦤ꧀ꦠꦼꦤ꧀ ꦲꦶꦁ ꦱꦏꦸꦥꦼꦁꦔꦶꦁ ꦠ꧀ꦭꦒꦱꦫꦁꦔꦤ꧀ ꦥꦸꦤꦶꦏ ꦮꦺꦴꦤ꧀ꦠꦼꦤ꧀ ꦏꦛꦃ ꦥꦥꦤ꧀ ꦥꦔꦶꦤꦼꦥ꧀ꦥꦤ꧀. ꦲꦸꦒꦶ ꦮꦺꦴꦤ꧀ꦠꦼꦤ꧀ ꦏꦶꦪꦺꦴꦱ꧀-ꦏꦶꦪꦺꦴꦱ꧀ ꦲꦶꦁꦏꦁ ꦱꦢꦺꦪꦤ꧀ ꦩꦤꦺꦏ ꦮꦂꦤꦶ ꦲꦺꦴꦭꦺꦃ-ꦲꦺꦴꦭꦺꦃ ꦲꦸꦠꦮꦶ ꦕꦶꦤ꧀ꦢꦿ ꦩꦠ. ꦩꦤꦮꦶ ꦔꦼꦂꦱꦏꦏꦼꦤ꧀ ꦥꦔꦸꦚ꧀ꦗꦸꦁ ꦱꦒꦼꦢ꧀ ꦤꦶꦠꦶꦃ ꦗꦫꦤ꧀ ꦲꦸꦠꦮꦶ ꦥꦿꦲꦺꦴꦤ꧀ ꦔꦸꦧꦼꦁꦔꦶ ꦠ꧀ꦭꦒꦱꦫꦁꦔꦤ꧀ ꦥꦸꦤꦶꦏ.

ꦥ꦳ꦱꦶꦭꦶꦠꦱ꧀
ꦮꦺꦴꦤ꧀ꦠꦼꦤ꧀ ꦲꦶꦁ ꦠ꧀ꦭꦒꦱꦫꦁꦔꦤ꧀ ꦥꦸꦤꦶꦏ ꦏꦛꦃ ꦥ꦳ꦱꦶꦭꦶꦠꦱ꧀ ꦲꦶꦁ ꦱꦩ꧀ꦥꦸꦤ꧀ ꦢꦶꦥꦸꦤ꧀ꦱꦩꦥ꧀ꦠꦏ꧀ꦏꦏꦼꦤ꧀ ꦏꦢꦺꦴꦱ꧀ ꦠ, ꦮꦫꦸꦁ ꦩꦏꦤ꧀, ꦥꦱꦂ ꦮꦶꦱꦠ, ꦥꦁꦒꦺꦤ꧀ꦤꦤ꧀ ꦥꦂꦏꦶꦂ, ꦭꦁꦒꦂ, ꦭꦤ꧀ ꦠꦩꦤ꧀. ꦏꦸꦭꦶꦤꦺꦂ ꦲꦶꦁꦏꦁ ꦏꦱ꧀ꦱꦶꦥꦸꦤ꧀ ꦠ꧀ꦭꦒꦱꦫꦁꦔꦤ꧀ ꦲꦶꦁꦒꦶꦃ ꦥꦸꦤꦶꦏ ꦱꦠꦺ ꦠꦿꦸꦮꦺꦭꦸ.

ꦩꦁꦒ ꦥꦶꦂꦱꦤꦶ
 ꦥꦿꦠꦺꦭ꧀ꦭꦤ꧀ ꦮꦣꦸꦏ꧀ ꦲꦶꦁ ꦆꦤ꧀ꦝꦺꦴꦤꦺꦱꦶꦪ

ꦕꦛꦼꦠ꧀ꦠꦤ꧀ ꦱꦸꦏꦸ

Pariwisata
Banyu
Tlaga
ꦲꦏ꧀ꦱꦫꦗꦮ